[bookmark: _GoBack]s 41. sjednice Vijeća Gradske četvrti Sesvete, održane 29. listopada 2020 ., s početkom u 17,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

 Željko Blažinović, Antun Bošnjaković, Marko Brkić, Željko Grbavac, Mira Halapa, Ivan Jakšetić, Jurica Jug, Stjepan Kezerić, Damir Kostanjski, Vladimir Marić, Dražen Markota, Boris Matoic, Mladen Šturlić-Tupek, Zlata Trošelj, Nataša Vučkov.

Nazočni radno:
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti, sve radno nazočne, zahvaljuje na odazivu i konstatira da je prisutno 15 članova Vijeća. Dalje navodi da je članovima Vijeća e-poštom poslan zapisnik s 40. sjednice Vijeća. Upitao je imaju li primjedbi na zapisnik.

Članovi Vijeća nemaju primjedbi na zapisnik, te je isti usvojen jednoglasno. 

Predsjednik je potom iznio prijedlog dnevnog reda 41. sjednice Vijeća Gradske četvrti Sesvete i zamolio članove Vijeća, ako imaju kakve primjedbe ili prijedloge, da ih iznesu.

Prijedloga i primjedbi na dnevni red nije bilo, te je Vijeće jednoglasno donijelo


DNEVNI RED :

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2020.
2. Prijedlog zaključka o započinjanju postupka ocjene o potrebi strateške procjene utjecaja na okoliš za Izmjene i dopune Generalnog urbanističkog plana Sesveta – davanje mišljenja
3. Prijedlog zaključka o započinjanju postupka ocjene o potrebi strateške procjene utjecaja na okoliš za Izmjene i dopune Urbanističkog plana uređenja Središta Sesveta – davanje mišljenja
4. Prijedlog Odluke o izmjenama i dopuni Odluke o izborima članova vijeća gradskih četvrti i članova vijeća mjesnih odbora – davanje mišljenja
5. Razno:
5.1  Izvješće koordinatora za nastavak izgradnje Branimirove ulice oko stanja        
       otkupa zemljišta za izgradnju novih etapa Branimirove ulice
                  6.1. Izvješće Gradskog ureda za obrazovanje i Gradskog ureda za prostorno                     uređenje, izgradnju Grada, graditeljstvo, komunalne poslove i promet oko projektne dokumentacije i izgradnje dječjeg vrtića u Sesvetskom Kraljevcu

/ Prelazi se na rad po dnevnom redu /

Ad 1)

Stjepan Kezerić navodi da je svima dostavljen Prijedlog Zaključka o izmjeni Plana komunalnih aktivnosti Gradske četvrti u 2020., te je otvorio raspravu.

	Kako nije bilo primjedbi Vijeće je većinom glasova, s 12 glasova „za“, 3 suzdržana glasa donijelo.

Zaključak 
o izmjeni Plana komunalnih aktivnosti Gradske četvrti Sesvete u 2020.

/ Zaključak se prilaže zapisniku sjednice /


Ad 2)

	Stjepan Kezerić navodi da je pristiglo obrazloženje Gradskog ureda za strategiju i planiranje Grada te nadležnog ministarstva u kojem se navodi kako nema potrebe za izradom studije utjecaja na okoliš. Obrazložio je kako sukladno mišljenju ministarstva predlaže da se ne traži studija zaštite okoliša, te je otvorio raspravu.

Prijedloga i primjedbi nije bilo, te je Vijeće jednoglasno donijelo


Zaključak 
o započinjanju postupka ocjene o potrebi strateške procjene utjecaja na okoliš za Izmjene i dopune Generalnog urbanističkog plana Sesveta

/ Zaključak se prilaže zapisniku sjednice /

Ad 3)

Stjepan Kezerić navodi da je pristiglo obrazloženje Gradskog ureda za strategiju i planiranje Grada te nadležnog ministarstva u kojem se navodi kako nema potrebe za izradom studije utjecaja na okoliš. Obrazložio je kako sukladno mišljenju ministarstva predlaže da se ne traži studija zaštite okoliša, te je otvorio raspravu.

Prijedloga i primjedbi nije bilo, te je Vijeće jednoglasno donijelo

Zaključak 
o započinjanju postupka ocjene o potrebi strateške procjene utjecaja na okoliš za Izmjene i dopune Urbanističkog plana uređenja Središta Sesveta

/ Zaključak se prilaže zapisniku sjednice /

/ Ivanka Greguranić dolazi na sjednicu u 17,07/	 
Ad 4)

Stjepan Kezerić navodi kako su manje promjene Odluke, među kojima da više predsjednik i potpredsjednik Gradske skupštine ne mogu istovremeno biti članovi i vijeća gradskih četvrti i mjesnih odbora, te je otvorio raspravu.
Vladimir Marić navodi kako mu je nejasan dio Odluke za odgodu raspisivanja prijevremenih izbora jer se to odnosi na izbore jedinica lokalne samouprave, a to vijeća gradskih četvrti i mjesnih odbora nisu te da je vijeće gradske četvrti tijelo mjesne samouprave.

Kako nije bilo daljnjih primjedbi, Vijeće je većinom glasova, s 12 glasova „za“, 3 “protiv“ .


Zaključak 
o izmjenama i dopuni Odluke o izborima članova vijeća gradskih četvrti i članova vijeća mjesnih odbora

/ Zaključak se prilaže zapisniku sjednice /

Ad 5)
	
Stjepan Kezerić otvorio je raspravu.
Antun Bošnjaković zatražio je sastanak s Vodoopskrbom i odvodnjom d.o.o. zbog izgradnje „dolinskog kanala“ u Starom Brestju.
Stjepan Kezerić odgovorio je da će se sastanak sazvati u što kraćem roku.
Vladimir Marić smatra da je nedostatno obrazloženje Gradskog ureda za obrazovanje vezano za dječji vrti u Sesvetskom Kraljevu te je postavio upit vezano za Branimirovu.
Dražen Markota odgovorio je da su 7. listopada svi dobili pisano izvješće na e-poštu vezano za Branimirovu te da svakog prvog ponedjeljka u mjesecu se održava koordinacija za Branimirovu i poslije svakog sastanka će svi vijećnici dobiti na e-poštu pisani izvještaj.
Vladimir Marić apelira da se ne bi trebalo podržati pravilnik o korištenju javnih parkirališta i javnih garaža jer se želi staviti naplata cjelodnevnog parkinga od 5 kn na bivše parkiralište od INE, a tamo velika većina građana Sesveta parkira pri odlasku na posao. Kazao je kako pohvaljuje gradonačelnika Grada Zagreba što je ukinuo naplatu parkinga ispred doma zdravlja uoči ove COVID-19 situacije, ali smatra da bi se sada mogla desiti zamjena teza da ljudi koji su inače parkirali na INA parkingu besplatno sada iskoriste priliku i parkiraju se ispred doma zdravlja, te onda ljudi koji dolaze u dom zdravlja neće imati gdje parkirati. Tražio je da se sazove sjednica po tom pitanju prije 26. studenog.
Stjepan Kezerić odgovorio je da će nova sjednica Vijeća Gradske četvrti održati svakako prije 15. studenog pa će raspravljati o tome. U vezi vrtića u Sesvetskom Kraljevcu sazvat će se sastanak s Gradskim uredom za obrazovanje i Gradskim redom za prostorno uređenje, izgradnju Grada, graditeljstvo, komunalne poslove i promet..
Jurica Jug navodi kako on podržava naplatu parkirališta na INA parkiralištu zbog toga što neki auti su parkirani tamo i po par godina.
Dražen Markota se nadovezao također ima i kamiona koji koriste parkiralište kao sjedište firme.
Jurica Jug apelira da je problem UPU-a iz 2014.g koji je donesen, a nije proveden te traži da se pošalje požurnica jer investitor želi raditi halu, a ne mogu dobiti vodu zbog svega toga.
	Stjepan Kezerić odgovorio je da pismeno s preciznim informacijama pošalje upit prema Gradskoj četvrti Sesvete.
	Nataša Vučkov apelira da je širina parkirnih mjesta u Novom Jelkovcu nedostatna pa moli da se na novom parkiralištu vodi računa o širini parking mjesta.
	Mladen Šturlić- Tupek tražio je pisani odgovor gdje su nestali semafori na križanju   Brestovečke te Krste Hegedušića i Vladimira Filakovca.
	Stipe Jurić odgovorio je da su izbačeni iz Plana komunalnih aktivnosti Gradske četvrti Sesvete jer se prethodno trebaju riješiti imovinsko pravni poslovi odnosno nema dovoljno mjesta za nogostup te da je Vijeće poslalo dopis prema Gradskom redu za prostorno uređenje, izgradnju Grada, graditeljstvo, komunalne poslove i promet da u svoj Program gradnje to uvrste i otkupe dio zemljišta da se naprave nogostupi kako bih se mogli projektirati semafori.
Željko Grbavac postavio je upit vezano za željezničku stanicu u Sesvetama.
Stjepan Kezerić odgovorio je da je bilo obećano uređenje WC-a, nadstrešnice i fasade od ministra prometa.
Željko Grbavac pokušati će dobiti pisani odgovor.

/ Marko Brkić odlazi sa sjednicu u 17,20/
	Antun Bošnjaković navodi kako u ogranku Ulice Emanuela Vidovića je problem s putom koji je u privatnom vlasništvu te vlasnik brani pristup.
	Nataša Vučkov apelira da se uredi pružni prijelaz na Jelkovečkoj kao što je u  Selnici.
	Stjepan Kezerić odgovorio je da će poslati dopis Hrvatskim željeznicama da se što prije uredi prijelaz. 
Damir Kostanjski postavio je upit vezano za Šija vrh s obzirom da je bio sastanak s komunalnim redarima za vatrogasnu postrojbu.	
	Stjepan Kezerić odgovorio je da su bili na sastanku i iz Ministarstva prostornoga uređenja, graditeljstva i državne imovine te da su obećali u roku od dva tri tjedna poslati pisani pristanak za početak projekta.
	Željko Blažinović treba poslati pisani upit na ministarstvo da se očituju oko Šija vrha.
	Nataša Vučkov navodi kako su građani Vugrovca skupili glomazni otpad na jednu hrpu, a poslali su više zahtjeva pojedinačno te Čistoća nije htjela odvesti jer je više od 2 m3 
dok nije došao komunalni redar.
	Dražen Markota nadovezao se da je takva procedura te da Podružnica Čistoća odvozi samo otpad do 2 m3.
	Stjepan Kezerić navodi kako je Vijeće Gradske četvrti Sesvete pomoglo akciji sadnje drveća oko škole Sesvetska Sopnica u iznosu od 42.000,00 kuna te da nisu bili spomenuti na zahvali od strane Udruge Plave i Zelene Sesvete.

Daljnje rasprave nije bilo, te je Vijeće završilo s radom u 17,33.

KLASA: 026-02/20-001/172
URBROJ: 251-06-11-12-20-2
Sesvete, 30. listopad 2020. 
                                                                                                            Predsjednik Vijeća
Zapisnik sastavio:                                                                            Gradske četvrti Sesvete
Nives Polojac								    Stjepan Kezerić

